Зінаіда Дудзюк — паэтка, празаік, драматург. Нарадзілася 29 сакавіка 195 года ў вёсцы Слабодка Браслаўскага раёна. Упершыню надрукавалася ў Бярозаўскай раённай газеце. З 1974 г. выступае ў абласным і рэспубліканскім друку. У 1983 годзе выдавецтва “Мастацкая літаратура” выдала зборнік Зінаіды Дудзюк “Праводзіны птушак”. Выступае таксама як драматург. У 1985 годзе ў калектыўным зборніку “Крынічка” была надрукаваная яе песа “Канёк-гарбунок”. У апошні час у часопісах “Полымя” і “Маладосць” былі надрукаваны яе аповесці “Славянскія князі”, “Пакаранне для Ноны”, раманы “Кола Сварога”, “Вялісіты”, “Архірэевы скарбы”.